open-index/open-wikipedia-markdown huggingface dataset:
Laki lainajyvästöistä ja siemenrahastoista

**Laki lainajyvästöistä ja siemenrahastoista** oli voimassa Suomessa vuosina 1934–2018. Lain tarkoitus oli säädellä Suomessa varalla säilytettävästä viljasta.

## Lain taustaa
Siemenviljan kokoamiseksi hyvinä vuosina huonojen vuosien varalle oli Suomessa perustettu pitäjäkohtaisia lainamakasiineja 1700-luvun puolivälistä alkaen. Vuonna 1810 annetussa julistuksessa lainamakasiineille myönnettiin muun muassa oikeus saada saatavansa suoritukseksi ulosmittaus ilman tuomiota, ja tämä oikeus säilytettiin vuoden 1857 julistuksessa ja ulosottolain voimaanpanoasetuksessa vuodelta 1895.

Ennen kunnallisen itsehallinnon järjestämistä lainamakasiinien osakkailta oli kielletty oikeus käyttää niiden varoja heidän yksityiseksi hyödykseen lakkauttamalla jyvästö, muulla ehdolla kuin sillä, että ainakin pääosa oli tuleva kunnan hyväksi.

Vuonna 1934 säädettiin lainajyvästöistä laki ja annettiin asetus lain toimeenpanosta.&thinsp;&thinsp;

## Määritelmät laissa

### Lainajyvästö
Laissa kutsutttiin *lainajyvästöksi* sellaista aiemmin perustettua tai tulevaisuudessa perustettavaa laina- tai pitäjänmakasiinia taikka muuta niihin verrattavaa laitosta, joka toimi asianmukaisesti vahvistettujen sääntöjen nojalla ja jonka tarkoituksena oli – ilman että perustajat taikka heidän oikeudenomistajansa saavat itselleen voittoa liikkeestä – hankkia, säilyttää ja velaksi antaa siemen- tai syömäviljaa taikka molempia.

### Siemenrahasto
Kun laitoksen pääasiallisena tarkoituksena oli käyttää rahavarojaan siemenviljan hankinnan helpottamiseksi, laitos oli *siemenrahasto*.

Sama laitos voi käsittää sekä lainajyvästön että siemenrahaston.

### Perustaminen
Lainajyvästö ja siemenrahasto voitiin perustaa maalaiskuntaan kunnanvaltuuston taikka manttaaliin pannun maan omistajien ja haltijoiden kuntakokouksen päätöksellä.

### Säännöt
Lainajyvästöillä ja siemenrahastoilla tuli olla säännöt, joille oli haettava maaherran vahvistus. Vahvistus oli myönnettävä, jos säännöt tai niihin tehdyt muutokset olivat lain ja sen nojalla annettujen säännösten mukaiset. Lainajyvästö ja siemenrahasto, joko erillisinä tai yhdistettyinä, muodostivat itsenäisen laitoksen, jonka varoja ei yleensä saanut käyttää muihin kuin sen omiin tarkoituksiin. Lainajyvästön ja siemenrahaston asioita hoiti hoitokunta.

## Lain kumoaminen
Laki kumottiin vuoden 2019 alusta. Hallituksen esityksen mukaan lainajyvästöt ja siemenrahastot olivat menettäneet laissa tarkoitetun merkityksensä. Vuosina 2016–2017 oli edelleen olemassa seitsemän lainajyvästöä tai siemenrahastoa.

## Lähteet
### Kirjaviitteet

### Lakiviitteet
Ruotsin Fed Cup -joukkue

**Ruotsin Fed Cup -joukkue** edustaa Ruotsia Fed Cupissa. Se toimii Ruotsin tennisliiton alaisuudessa. Ruotsi osallistui Fed Cupiin ensimmäisen kerran vuonna 1964. Kaiken kaikkiaan Ruotsi on pelannut 150 maaottelua, joista voittanut 78 ja hävinnyt 72. Parhaimmillaan Ruotsi on selviytynyt puolivälieriin vuosina 1970, 1977, 1980 ja 1988.

## Vuoden 2019 Fed Cupissa pelanneet

* Johanna Larsson
* Rebecca Peterson
* Mirjam Björklund
* Cornelia Lister

## Lähteet
Melanie Stokke

**Melanie Stokke** (s. 1. lokakuuta 1996 Nordstrand) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Stokke edusti Norjaa Fed Cupissa ensimmäisen kerran vuonna 2013.

## Lähteet

## Aiheesta muualla
*
*
Liettuan Fed Cup -joukkue

**Liettuan Fed Cup -joukkue** edustaa Liettuaa Fed Cupissa. Se toimii Liettuan tennisliiton alaisuudessa. Liettua osallistui Fed Cupiin ensimmäisen kerran vuonna 1992. Siihen asti liettualaiset pelaajat olivat edustaneet Neuvostoliittoa. Kaiken kaikkiaan Liettua on pelannut 94 maaottelua, joista voittanut 43 ja hävinnyt 50. Parhaimmillaan Liettua on pelannut Fed Cupin Eurooppa-Afrikan I-ryhmässä vuosina 1992, 1993, 2004 ja 2007.

## Vuoden 2019 Fed Cupissa pelanneet

* Joana Eidukonytė
* Gerda Zykutė
* Paulina Bakaitė
* Iveta Daujotaitė

## Lähteet
Tromsøya

**Tromsøya** () on saari mantereen ja Kvaløyan välissä Tromssassa Tromssan läänissä. Tromssan keskusta sijaitsee saaren itäpuolella, mutta väestö asuu hajanaisesti ympäri saarta. Tromssan lentoasema sijaitsee saaren länsipuolella. Saari on yhdistetty mannermaahan Tromsøbrua-sillan ja Tromsøysundtunnelen-tunnelin avulla, ja Kvaløyan saarelle Kvaløyslettaan pääsee Sandnessundbrua-siltaa pitkin.

Tromsøya on noin 10&nbsp;km:n pituinen pohjois–etelävälillä. Ylhäällä, keskellä saarta sijaitsee järvi, Prestvannet, joka padottiin vuonna 1867. Talot peittävät suuren osan saaresta, mutta myös metsäalueita on jonkun verran.

Saarella, sen itäpuolella, sijaitsevat mm. Tromssan yliopisto, Pohjois-Norjan yliopistollinen sairaala ja Tromsø Museum.

## Väestö
Tromsøya on Norjan väkirikkain saari ohitettuaan Hinnøyan. Saaren väkiluku on 36&nbsp;088 (1. tammikuuta 2012, ja on jaettu viiteen osa-alueeseen:
* Sentrum 6784
* Sommerlyst 7283
* Nordre Tromsøya 7477
* Mortensnes 9046
* Søndre Tromsøya 5498

Sentrumin alue koostuu nimensä mukaisesti keskustasta ja sen lähiympäristöstä, eli saaren itäisestä puolesta. Nordre Tromsøya on saaren pohjoisosa, ja Søndre Tromsøya sen sijaan eteläosa. Saaren läntisellä puolella sijaitsevat Sommerlyst ja Mortensnes.

## Aiheesta muualla

* Satelliittikuva Tromsøyasta (Google Maps)
Tjomkino

**Tjomkino** () on kylä ja pienen Tjomkinon piirin keskus Smolenskin alueen itäosissa Venäjällä. Se sijaitsee maanteitse 54 kilometriä Vjazmasta itään. Kylässä on Vjazmasta Kalugaan johtavan sivuradan rautatieasema.  

Vuonna 2010 Tjomkinon kylän maalaiskunnassa asui 1&nbsp;301 ja koko piirissä 3&nbsp;374 henkeä.

## Lähteet

## Aiheesta muualla
*Piirin sivusto   (admin-smolensk.ru)
Ysaline Bonaventure

**Ysaline Bonaventure** (s. 29. elokuuta 1994 Rocourt) on belgialainen tennispelaaja. Hän on ollut parhaimmillaan kaksinpelissä WTA-listan sijalla 109 heinäkuussa 2019 ja nelinpelissä sijalla 57 helmikuussa 2016. Bonaventure on voittanut urallaan kaksi WTA-turnausta nelinpelissä sekä yhdeksän ITF-turnausta kaksinpelissä ja 13 ITF-turnausta nelinpelissä.

Bonaventure edusti Belgiaa Fed Cupissa ensimmäisen kerran vuonna 2012. Hän voitti nelinpelissä Rio de Janeiron ja Katowicen WTA-turnaukset vuonna 2015.

## Lähteet

## Aiheesta muualla
*
*
Kääpiötähti

**Kääpiötähti** on joissakin tapauksissa synonyymi pääsarjan tähdelle. Se voi myös viitata seuraaviin asioihin:
*keltainen kääpiö, auringonkaltainen pääsarjan tähti
*punainen kääpiö, pienimassainen pääsarjan tähti
*ruskea kääpiö, planeettaa suurempi kohde, joka on liian pienimassainen fuusioidakseen vetyä heliumiksi
*valkoinen kääpiö, degeneroituneesta aineesta koostuva viileä tähden jäänne

## Hypoteettiset kohteet
*musta kääpiö, täysin loppuunpalanut valkoinen kääpiö
*sininen kääpiö, punaista kääpiötä seuraava tähden kehitysvaihe
Brithopus

**Brithopus** (nimen merkitys: *”raskas jalka”*) on sukupuuttoon kuollut Dinocephaliaan kuuluva permikautinen terapsidisuku. Siihen on nimetty useita lajeja, mutta koska niiden fossiilit ovat huonosti säilyneitä, suvun taksonomiasta ei voida sanoa paljoakaan. *Brithopus* onkin nykyisin nimikkeellä *[[nomen dubium]]*, eli kyseenalainen taksoni. *Brithopus* oli kooltaan todennäköisesti melko suuri, noin  2,5–3 metriä pitkä. Lisäksi sen on arvioitu olleen lihansyöjä.  

## Luokittelu

*Brithopus* on aikaisemmin tunnettu monilla eri suvun nimillä, sillä useita 1800-luvulla ja 1900-luvun alussa löydettyjä taksoneja oli nimetty omiin sukuihinsa, mutta myöhemmin ymmärretty kuuluvaksi *Brithopus*-sukuun. Näitä ovat muun muassa *Orthopus primaevus*, *Rhopalodon wangenheimi*, *Dinosaurus murchisoni* ( = *Rhopaladon murchisoni*) ja *Eurosaurus verus*. Yksikään näistä nimistä ei täten ole enää pätevä. Nimen ”Dinosaurus” pätemättömyys vähentää sekaannuksien mahdollisuuksia dinosaurusten kanssa, sillä *Brithopus* on paljon läheisempää sukua nisäkkäille kuin dinosauruksille. Kuvatessaan *Brithopusin* tieteelle vuonna 1838 Kutorga erehtyi alun perin luulemaan sitä sukupuuttoon kuolleeksi nykyisenlaiseksi nisäkkääksi, sillä hän oli ensimmäinen joka kuvasi tieteellisesti nisäkkäitä edeltäneen terapsidin.

## Lähteet
Kiertävä kotiteollisuuskoulu

**Kiertävä kotiteollisuuskoulu** oli aiemmin  Suomessa oppilaitos, jonka tarkoituksena oli edistää käsityötaitoa ja kotiteollisuustoimintaa. Nimensä mukaisesti koulu kiersi eri paikkakunnilla.

## Toiminta
Kiertävistä kotiteollisuuskouluista vuonna 1930 annetun asetuksen mukaan kiertävän kotiteollisuuskoulun tarkoituksena oli edistää käsityötaitoa ja kotiteollisuustoimintaa yleensä sekä herättää käsityöharrastusta.

### Koulut
Kiertävät kotiteollisuuskoulut olivat yksi- tai kaksiosastoisia, mies- tai naisoppilaita varten, ja ne olivat maataloushallituksen valvonnan alaisia. Maataloushallitus määräsi tarkemmin kussakin koulussa opetettavat työlaadut ja osastot tarpeen mukaan.

Koulun voi omistaa kunta, kotiteollisuusyhdistys tai muu siihen verrattava yhteisö taikka maanviljelysseura tai talousseura.

### Opetus
Koulun työkausi kesti seitsemän kuukautta vuodessa kussakin koulupaikassa. Maataloushallitus määräsi koulun johtokunnan esityksestä työkauden alkamis- ja päättymisajan sekä salli eräissä tapauksissa poikkeuksia sen pituudesta.

Kiertävässä kotiteollisuuskoulussa opetettiin ammattitöitä, ammattitietoja ja ammattipiirustusta sekä tarpeen mukaan laskentoa ja kirjoitusta. Yksityiskohtaisen opetusohjelman koululle vahvisti maataloushallitus koulun omistavan järjestön johtokunnan ehdotuksesta.

### Pääsyvaatimukset
Päästäkseen vakinaiseksi oppilaaksi kiertävään kotiteollisuuskouluun tuli hakijan olla 16 vuotta täyttänyt sekä esittää todistukset siitä, että hän oli suorittanut ylemmän kansakoulun oppimäärän ja että hänellä oli holhoojan suostumus, jos hän oli vajaavaltainen. Poikkeustapauksissa voitiin koulun toimikunnan harkinnan mukaan ottaa oppilaiksi myös ikäänsä nähden kehittyneitä 14 vuotta täyttäneitä sekä sellaisia hakijoita, jotka eivät olleet käyneet kansakoulua, jos heidän katsottiin voivan seurata opetusta. Kouluun voitiin ottaa myös ylimääräisiksi oppilaiksi, mikäli tila salli, henkilöitä, jotka halusivat saada opetusta jossain erikoisessa työlajissa.

### Koulumaksu
Oppilaan oli kouluun tullessaan suoritettava oppilasmaksu, jonka suuruuden määräsi maataloushallitus koulun omistavan järjestön johtokunnan esityksen perusteella.

## Katso myös
* Kiinteä kotiteollisuuskoulu

## Lähteet

### Lakiviitteet
Ralph Gustafson

**Ralph Gustafson** (16. elokuuta 1909 Lime Ridge, Quebec – 29. toukokuuta 1995 North Hatley, Quebec) oli kanadalainen runoilija. Hän julkaisi yli 20 runoteosta ja toimitti useita merkittäviä kanadalaisia antologioita.

Gustafson varttui Sherbrookessa ja opiskeli Bishopin ja Oxfordin yliopistoissa. Hän opetti Bishopin yliopistossa vuodesta 1963, kunnes jäi eläkkeelle vuonna 1979. Hän toimi lisäksi vuosien ajan musiikkikriitikkona ja oli sotakirjeenvaihtajana toisen maailmansodan aikana. Hän matkusti laajalti, ja hänen runoissaan on usein Kanadan ulkopuolelle ulottuva poliittinen viesti. Gustafson sai monia palkintoja, kuten Governor General's Awardin runokirjastaan *Fire on Stone* (1974). Gustafson oli myös Kanadan ritarikunnan jäsen ja sai kunniatohtorin arvon Bishopin, Mount Allisonin ja Yorkin yliopistoista.

## Lähteet
NGC 4889

**NGC 4889** (tunnetaan myös nimellä **NGC 4884**) on erittäin suuri elliptinen galaksi Coman galaksijoukossa, Bereniken hiusten tähdistössä. Se on galaksijoukon kirkkain galaksi. NGC 4889:n näennäinen kirkkaus on 12,9. Galaksi sijaitsee noin 319 miljoonan valovuoden päässä Maasta ja etenee siitä poispäin 6&nbsp;496 kilometrin sekuntinopeudella. Galaksin punasiirtymä on noin 0,0217.

NGC 4889:n keskustassa on yksi suurimmista tunnetuista mustista aukoista. Sen massaksi on arvioitu 21 miljardia (paras arvio; mahdollisesti 6−37 miljardia) Auringon massaa.

## Lähteet

## Aiheesta muualla
*Coma Cluster (NGC 4889 and NGC 4874)
Ugra (Smolenskin alue)

**Ugra** () on kaupunkityyppinen taajama ja Ugran piirin keskus Venäjällä Smolenskin alueella. Se sijaitsee Volgan vesistöön kuuluvan Ugrajoen varrella, linnuntietä noin 148 kilometriä Smolenskista itään, maanteitse matkaa on alueen pääkaupunkiin noin 240 kilometriä. Taajamassa on Vjazmasta etelään kohti Brjanskia johtavan sivuradan rautatieasema. 

Vuonna 2010 Ugran kaupunkimaisessa taajamassa asui 2&nbsp;377 ja koko piirissä 4&nbsp;893 henkeä.

## Lähteet

## Aiheesta muualla
*Piirin sivusto   (admin-ugra.ru)
David Marrero

**David Marrero** (s. 8. huhtikuuta 1980 Las Palmas) on espanjalainen tennispelaaja. Hän on ollut parhaimmillaan kaksinpelissä ATP-listan sijalla 143 helmikuussa 2010 ja nelinpelissä sijalla 11 lokakuussa 2013. Hän on voittanut urallaan yhdeksän ATP-turnausta nelinpelissä.

Grand Slam -turnauksissa Marrero on päässyt kahdesti puolivälieriin. Yhdysvaltain avoimissa 2011 hän eteni puolivälieriin Andreas Seppin kanssa ja Australian avoimissa 2013 Fernando Verdascon kanssa. Marrero on voittanut urallaan yhdeksän ATP-turnausta nelinpelissä, joista kaksi vuonna 2010, neljä vuonna 2012 ja kolme vuonna 2013.

## Turnausvoitot
### Nelinpeli (9)

## Lähteet

## Aiheesta muualla
*
*
Kiertävä kotitalouskoulu

**Kiertävä kotitalouskoulu** oli aiemmin Suomessa oppilaitos naisille. Nimensä mukaisesti koulu kiersi eri paikkakunnilla.

## Toiminta

### Koulun tarkoitus ja omistaminen
Kiertävien kotitalouskoulujen tarkoituksena oli vuonna 1929 annetun asetuksen mukaan antaa naisille, vähävaraisilla ja harvaanasutuilla paikkakunnilla, järjestettyä opetusta erinäisissä maalaiskotien hoitajille kuuluvissa tehtävissä sekä muutenkin edistää kotitalouden kohottamista tarkoittavaa toimintaa.

Kiertävän kotitalouskoulun voi omistaa Martta-yhdistysten piiriliitto, maanviljelysseura tai talousseura tai muu samankaltainen yhteisö. Kiertävät kotitalouskoulut olivat maataloushallituksen valvonnan alaisia. Koulun johtokuntana toimi ja koulun toimintaa valvoi koulun omistavan järjestön johtokunta. Koulun johtaja kuului toimikuntaan paikallisena.

Koulu oli toiminnassa vähintään yhdeksän kuukautta vuodessa. Jos tämä aika ei kulunut kokonaisuudessaan oppikurssitoimintaa, opettajien tuli käyttää jäljelle jäänyt aika neuvontaan. Koulun oppikurssit kestivät vähintään kolme kuukautta ja enintään yhden vuoden. Maataloushallituksen suostumuksella voitiin panna toimeen myös lyhyempiä kursseja. Koulu saattoi toimia samalla koulupaikalla enintään kaksi vuotta kerrallaan.

### Opetus
Kiertävässä kotitalouskoulussa voitiin antaa opetusta seuraavissa aineissa: kodinhoidossa, ruokataloudessa, puutarhanhoidossa, käsitöissä, karjan- ja pienkarjanhoidossa, maitotaloudessa, lastenhoidossa, terveys- ja sairashoidossa, yhteiskuntaopissa, kirjanpidossa ja asioimiskirjoituksessa.

### Pääsyvaatimukset
Päästäkseen oppilaaksi kiertävään kotitalouskouluun hakijan tuli olla täyttänyt 16 vuotta sekä esittää todistukset siitä, että hän oli suorittanut kansakoulun oppimäärän, että hän oli hyvämaineinen, ettei hän sairastanut tarttuvaa tautia ja että hänellä oli holhoojan suostumus, jos hän oli alaikäinen.

## Lähteet

### Lakiviitteet
Karjatalousopisto

**Karjatalousopisto** oli Kuopiossa vuosina 1920–1987 toiminut oppilaitos, joka antoi ainoana Suomessa opetusta karjatalouden ja karjanhoidon johtotehtäviin ja karjatalousteknikon tutkintoon. Se toimi vuodesta 1922 Kuopion Sepänkatu 9:ssä vuoden 1850 paikkeilla valmistuneessa ja opistoa varten laajennetussa kivitalossa, jossa on nyt Maanmittauslaitoksen toimitiloja.

## Historiaa
Valtioneuvosto päätti 1919 perustaa karjatalousopiston johonkin Suomen maaseutukaupungeista. Valinta osui Kuopioon, jossa karjatalousopiston avajaisia vietettiin marraskuussa 1920. Opisto toimi aluksi yksityisenä, kunnes vuonna 1929 valtio tuli sen ylläpitäjäksi. Kuopion kasarmialueella aloitettu toiminta siirrettiin vuoden 1922 alusta Sepänkatu 9:n kiinteistöön, jossa se toimi lakkauttamiseensa 1987 saakka. Opistorakennuksen yhteydessä toimi oppilasasuntola ja -ruokala.

Varsinaisten opistokurssien ohella karjatalousopisto tarjosi erilliskursseja sekä tarkastuskarjakkokursseja. Karjatalousopisto koulutti Suomen ainoana oppilaitoksena karjatalousteknikoita.

Karjatalousopiston pitkäaikaisena johtajana 1926–1956 toimi maanviljelysneuvos Niilo I. Jokinen.

Vuonna 1971 opiston opetussuunnitelma muuttui yksivuotisesta kaksivuotiseksi. 

Vuosina 1978-1987 rehtorina toimi Pentti Pöyhönen. Opisto lakkautettiin 1987.

## Karjatalousopistoasetuksen säännökset
Karjatalousopistosta vuonna 1927 annetun asetuksen mukaan karjatalousopiston tarkoituksena oli kehittää neuvojia karjatalouden alalle sekä käytännöllisesti ja tietopuolisesti valmistautuneita karjatalouden hoitajia.

### Oppijaksot
Karjatalousopiston oppijakso käsitti 1970-luvun alkuun saakka 12 kuukautta kestävän harjoittelun opettajakunnan hyväksymässä karjatalossa sekä 12–14 kuukautta kestävän tietopuolisen oppijakson, johon kuului kahden kuukauden harjoittelu tarkoitukseen hyväksytyssä meijerissä. Oppilas, joka oli aiemmin suorittanut valvonnanalaisen harjoittelun, voitiin vapauttaa tästä harjoittelusta.

### Opetus
Yksivuotisen karjatalousopiston tietopuolinen oppijakso alkoi marraskuussa, ja siinä annettiin opetusta seuraavissa aineissa: kotieläinten jalostusopissa, karjan-, sian-, lampaan- ja siipikarjanhoito-opissa, ruokintaopissa, maitotalousopissa, karjatalousopissa ja lannan hoidossa sekä kotieläinten anatomiassa ja fysiologiassa, kotieläinten terveys- ja sairashoito-opissa, kemiassa, fysiikassa ja kasviopissa, kirjanpidossa sekä yhteiskunta- ja osuustoimintaopissa. Opetukseen voitiin myös sisällyttää yleistä kansalaissivistystä kohottavia aineita.

### Pääsyvaatimukset
Päästäkseen karjatalousopiston oppilaaksi hakijan tuli olla 18 vuotta täyttänyt ja esittää todistukset siitä, että hän on hyvämaineinen, ettei häntä vaivannut tarttuva tauti, että hänellä oli holhoojan suostumus, jos hän oli vajaavaltainen, ja että hän oli suorittanut joko keskikoulun oppimäärän tai tarkastuskarjakkokurssin ja lisäksi keskikoulun oppimäärän äidinkielessä, matematiikassa ja luonnontieteissä.

## Lähteet

### Lakiviitteet

## Aiheesta muualla
*
Holm-Žirkovski

**Holm-Žirkovski** () on kaupunkityyppinen taajama ja Holm-Žirkovskin piirin keskus Venäjällä Smolenskin alueen pohjoisosissa. Se sijaitsee linnuntietä 126 kilometriä Smolenskista koilliseen. 

Vuonna 2010 Holm-Žirkovskiin taajamassa asui 1&nbsp;910  ja koko piirissä 5&nbsp;825 henkeä.

## Lähteet

## Aiheesta muualla
*Piirin sivusto  (admin-smolensk.ru)
Sveitsin Fed Cup -joukkue

**Sveitsin Fed Cup -joukkue** edustaa Sveitsiä Fed Cupissa. Se toimii Sveitsin tennisliiton alaisuudessa. Sveitsi osallistui Fed Cupiin ensimmäisen kerran vuonna 1963. Kaiken kaikkiaan Sveitsi on pelannut 141 maaottelua, joista voittanut 78 ja hävinnyt 63. Sveitsi ylsi loppuotteluun vuonna 1998, jolloin Martina Hingis ja Patty Schnyder johtivat Espanjaa vastaan 2–1, mutta Espanja voitti lopulta 3–2 ratkaisevan nelinpelin jälkeen.

## Vuoden 2019 Fed Cupissa pelanneet

* Belinda Bencic
* Viktorija Golubic
* Timea Bacsinszky
* Stefanie Vögele

## Lähteet
Amra Sadiković

**Amra Sadiković** (s. 6. toukokuuta 1989 Priliep, Makedonia) on sveitsiläinen tennispelaaja. Hän on voittanut urallaan kahdeksan ITF-turnausta kaksinpelissä ja yksitoista nelinpelissä. Sadiković edusti Sveitsiä Fed Cupissa ensimmäisen kerran vuonna 2009.

## Lähteet

## Aiheesta muualla
*Amra Sadikovićin kotisivut
*
*
Dorothy Livesay

**Dorothy Livesay** (12. lokakuuta 1909 Winnipeg, Manitoba – 29. joulukuuta 1996 Victoria, Brittiläinen Kolumbia) oli kanadalainen runoilija. Hän kirjoitti runoutensa lisäksi lyhyttä fiktiota, omaelämäkerran, kirjallisuuskritiikkiä ja journalismia. Hän tuli tunnetuksi kyvykkäänä kirjoittajana sekä julkisista ja poliittisista aiheista että henkilökohtaisista, intiimeistä tuntemuksista. Livesayn ensimmäinen julkaisu oli *Green Pitcher* (1928).

Livesay opiskeli Toronton yliopistossa ja Sorbonnessa. Hän vaikutti vasemmistolaisessa politiikassa 1930-luvulla. Hän voitti Governor General's Awardin teoksistaan *Day and Night* (1944) ja *Poems for People* (1947). Livesaylla oli opettajan koulutus ja hän työskenteli opetustehtävissä Pohjois-Rhodesiassa eli nykyisessä Sambiassa vuosina 1959–63. Hän toimi myös yliopiston nimikkokirjailijana. Hän oli tuottelias kirjoittaja, ja hän tunsi elinikäistä kiinnostusta naisten oikeuksia ja naistaiteilijan identiteettiä koskevia asioita kohtaan.

Livesayn runoista koostuva suuri kokoelma *Collected Poems: The Two Seasons* julkaistiin vuonna 1972. Myöhempään tuotantoon lukeutuu teos *A Public and Private Voice: Essays on the Life and Work of Dorothy Livesay* (1986). Livesaysta tehtiin Kanadan ritarikunnan upseeri vuonna 1987.

## Lähteet
Udonis Haslem

**Udonis Johneal Haslem** (s. 9. kesäkuuta 1980 Miami, Florida) on yhdysvaltalainen koripalloilija. Haslem on pelannut NBA:ssa vuodesta 2003 lähtien ja edustanut koko tämän ajan Miami Heatiä. Kauden 2018–2019 päättyessä hän on pelannut NBA:ssa 854 runkosarjaottelua ja 147 pudotuspeliä.

Haslemia ei varattu NBA:han . Hän pelasi yhden kauden Ranskassa ja siirtyi sen jälkeen Miami Heatiin, jossa on pelannut siitä lähtien. Hän on voittanut Heatissa kolme NBA-mestaruutta (2006, 2012 ja 2013). Haslem nimettiin eseen kaudella 2003–2004.

## Lähteet
* Udonis Haslem NBA & ABA Statistics Basketball-Reference.com 
* Udonis Haslem nba.com 

### Viitteet
Monastyrštšina

**Monastyrštšina** () on kaupunkityyppinen taajama ja Monastyrštšinan piirin keskus Venäjällä Smolenskin alueella. Se sijaitsee Dneprin vesistöön kuuluvan Vihrajoen (Вихра) varrella, Smolenskista 60 kilometriä länsilounaaseen. Valko-Venäjän rajalle on linnuntietä vajaa 30 kilometriä.

Vuonna 2010 taajamassa asui 2&nbsp;293 ja koko piirissä 5&nbsp;958 henkeä.

Asutus, tulliasema ja kauppahuone paikkakunnalle perustettiin 1300-luvulla. Uskomusten mukaan paikalla sijaitsi jo aiemmin luostarin skiitta eli munkkiyhteisö. Paikkakunta mainitaan kirjallisissa lähteissä ensimmäisen kerran vuonna 1784. Neuvostovuosina paikkakunnalla oli pellavantuotantoa, juustonvalmistusta, tiilituotantoa ja asfalttiasema. 


Church monastyrshchina.jpg|Kirkko Monastyrštšina.
Heroes alley.jpg|Monastyrštšinan sankarivainajien muistopatsaat. 


## Lähteet

## Aiheesta muualla
*Piirin sivusto  (admin-smolensk.ru)
Puolan Fed Cup -joukkue

**Puolan Fed Cup -joukkue** edustaa Puolaa Fed Cupissa. Se toimii Puolan Tennisliiton alaisuudessa. Puola osallistui Fed Cupiin ensimmäisen kerran vuonna 1966. Kaiken kaikkiaan Puola on pelannut 123 maaottelua, joista voittanut 65 ja hävinnyt 58. Puola on päässyt parhaimmillaan puolivälieriin vuonna 1992.

## Vuoden 2019 Fed Cupissa pelanneet

* Alicja Rosolska
* Iga Świątek
* Magdalena Fręch
* Maja Chwalińska
* Magda Linette

## Lähteet
Loman

**Loman** on seuraavien henkilöiden sukunimi:

* Judy Loman (s. 1936), kanadalais-yhdysvaltalainen harpisti
* Teuvo Loman (s. 1962), suomalainen vaate- ja sisustussuunnittelija, stylisti
Työaikalautakunta

**Työaikalautakunta** oli aiemmin Suomessa valtion lautakunta työaika-asioiden valmistelua varten.

## Toiminta ja kokoonpano
Työaikalautakunta asetettiin valtioneuvoston päätöksellä vuonna 1919. Lautakunnan tehtävänä oli valmistella asioita, jotka koskivat kahdeksan tunnin työajasta annetussa laissa mainittuja poikkeuksia työaikalain mukaisesta työn järjestelystä sekä vaadittaessa antaa lausuntoja muistakin lain soveltamisalaa koskevista kysymyksistä.

Lautakunnan asetti valtioneuvosto aina vuodeksi kerrallaan. Lautakunnassa oli kuusi jäsentä, joista puheenjohtajan ja varapuheenjohtaja tuli olla puolueettomia lakimiehiä sekä neljästä muusta jäsenestä kahden olla työnantajien ja kahden työntekijöiden edustajia.

## Lähteet

### Lakiviitteet
Kardymovo

**Kardymovo** () on kaupunkityyppinen taajama ja Kardymovon piirin keskus Smolenskin alueella Venäjällä. Se sijaitsee Smolenskista 25 kilometriä itään. Taajama on myös Smolenskista itään johtavan Venäjän rautateiden päärataverkostoon kuuluvan radan varrella; taajamassa on rautatieasema (Kardymovo). 

Vuonna 2010 taajamassa asui 2&nbsp;522 ja koko piirissä 6&nbsp;319 henkeä.

## Lähteet

## Aiheesta muualla
*Piirin sivusto  (kardymovo.ru)
Kanadan Fed Cup -joukkue

**Kanadan Fed Cup -joukkue** edustaa Kanadaa Fed Cupissa. Se toimii Kanadan tennisliiton alaisuudessa. Kanada osallistui Fed Cupiin ensimmäisen kerran vuonna 1963. Kaiken kaikkiaan Kanada on pelannut 171 maaottelua, joista voittanut 102 ja hävinnyt 69. Kanada on päässyt parhaimmillaan välieriin vuonna 1988 ja puolivälieriin vuosina 1964, 1967 ja 1987.

## Vuoden 2019 Fed Cupissa pelanneet

* Bianca Andreescu
* Rebecca Marino
* Gabriela Dabrowski
* Françoise Abanda

## Lähteet
Alden Nowlan

**Alden Nowlan** (25. tammikuuta 1933 Windsor, Nova Scotia – 27. kesäkuuta 1983 Fredericton, New Brunswick) oli kanadalainen runoilija. Hän toimi myös lehtimiehenä ja oli pitkälti itseoppinut. Runokokoelma *Bread, Wine and Salt* (1967) palkittiin Governor General's Awardilla. Muita merkittäviä teoksia ovat *Playing the Jesus Game* (1970) ja *Between Tears and Laughter* (1971). Nowlanin tuotantoon kuuluu myös näytelmiä, tarinoita ja romaani (*Various Persons Named Kevin O'Brien*, 1973). Useita hänen teoksiaan julkaistiin vielä postuumisti. 

Vuonna 1969 Nowlanista tuli New Brunswickin yliopiston nimikkokirjailija. Hän sai Guggenheim-stipendin vuonna 1967. Hänellä todettiin kurkkusyöpä 1966.

## Lähteet
2 Chainz

**2 Chainz** (oikealta nimeltään **Tauheed Epps**, s. 12. syyskuuta 1977) on yhdysvaltalainen rap-artisti. Hän muodostaa Dolla Boyn kanssa Playaz Circle -rap-duon. 2 Chainz räppäsi aiemmin nimellä **Tity Boi**.

## Soolo-ura
2 Chainz julkaisi ensimmäisen virallisen sooloalbuminsa *[[Based on a T.R.U. Story]]* 14. elokuuta 2012. Albumi nousi parhaimmillaan Yhdysvaltain Billboard 200 -listan kärkeen. Albumilta julkaistiin kolme singleä ”No Lie”, ”Birthday Song” ja ”I’m Different”. *Based on a T.R.U. Story* myi Yhdysvalloissa kultaa joulukuussa 2012, ja se oli ehdolla parhaana rap-albumina vuoden 2013 Grammy-gaalassa. Toinen sooloalbumi *[[B.O.A.T.S. II: Me Time]]* julkaistiin 9. syyskuuta 2013. Se sijoittui parhaimmillaan Billboard 200 -listan kolmannelle sijalle. Toiselta albumilta julkaistiin singleinä kappaleet ”Feds Watching” ja ”Used 2”.

## Diskografia
### Studioalbumit
* *[[Based on a T.R.U. Story]]* (2012)
* *[[B.O.A.T.S. II: Me Time]]* (2013)
* *[[Pretty girls like trap music]]* (2017)
* *[[Rap Or Go To The League]]* (2019)
* *[[No Face, No Case]]* (2020)
* *[[ColleGrove 2]]* (2020)
* *[[So Help Me God]]* (2020)
* *[[Dope Don’t Sell Itself]]* (2022)

### Singlet
* ”No Lie” (mukana Drake) (2012)
* ”Birthday Song” (mukana Kanye West) (2012)
* ”I’m Different” (2012)
* ”Feds Watching” (mukana Pharrell) (2013)
* ”Used 2” (2013)
* ”Watch Out” (2015)
* ”Big Amount” (mukana Drake) (2016)
* ”Good Drank” (mukana Quavo & Gucci Mane) (2017)
* ”It’s a Vibe” (mukana Ty Dolla Sign, Trey Songz & Jhené Aiko) (2017)
* ”4 AM” (mukana Travis Scott) (2017)
* ”2nd to None” (mukaana Dreezy) (2018)
* ”Alive” (mukana Lil Jon & Offset) (2018)
* ”Proud” (mukana YG & Offset) (2018)
* ”Bigger Than You” (mukana Drake & Quavo) (2018)
* ”Kill ’Em with Success” (mukana Eearz, ScHoolboy Q, 2 Chainz & Mike WiLL Made-It) (2018)
* ”Hot Wings” (2018)
* ”Girl’s Best Friend” (feat. Ty Dolla Sign) (2018)
* ”Rule the World” (feat. Ariana Grande) (2019)
* ”Dead Man Walking” (featuring Future)	(2020)
* ”NO TV” (2020)
* ”Devil Just Trying to Be Seen” (mukana Skooly) (2020)
* ”Money Maker” (feat. Lil Wayne) (2020)
* ”Quarantine Thick” (feat. Latto) (2020)
* ”Grey Area” (2021)
* ”Top of the Hill” (mukana Iakopo, Uneekint featuring DNoRRi & Edison) (2021)
* ”Touch Down 2 Cause Hell (Bow Bow Bow)” [Remix] (mukana Hd4president & Fredo Bang) (2021)
* ”Mortgage Free” (mukana DJ Premier) (2021)
* ”Motorola Era” (mukana AZ) (2022)
* ”Million Dollars Worth of Game” (feat. 42 Dugg) (2022)
* ”Pop Music” (feat. Moneybagg Yo & BeatKing) (2022)

## Lähteet

## Aiheesta muualla

*
Ranskan Fed Cup -joukkue

**Ranskan Fed Cup -joukkue** edustaa Ranskaa Fed Cupissa. Se toimii Ranskan tennisliiton alaisuudessa. Ranska osallistui Fed Cupiin ensimmäisen kerran vuonna 1963. Kaiken kaikkiaan Ranska on pelannut 151 maaottelua, joista voittanut 92 ja hävinnyt 59. Ranska on saavuttanut kaksi mestaruutta, vuosina 1997 ja 2003.

## Vuoden 2019 Fed Cupissa pelanneet

* Caroline Garcia
* Alizé Cornet
* Pauline Parmentier
* Fiona Ferro

## Lähteet
Raimo Raimela

**Raimo Olavi Raimela** (25. helmikuuta 1916 Kristiinankaupunki – 24. huhtikuuta 2001 Helsinki) oli suomalainen graafinen suunnittelija, animaattori ja Mainosgraafikkojen koulun rehtori.

Raimela aloitti opinnot Taideteollisuuskeskuskoulussa 1936 ja sai ne päätökseen juuri talvisodan kynnyksellä 1939. Jatkosodassa Raimela haavoittui ja komennettiin toipilaana elokuvaajaksi puolustusvoimien valokuvaosastolle. Vuonna 1943 hänet lähetettiin Berliinin UFA-studiolle opiskelemaan animaatiofilmien tekoa. Sieltä hän toi Suomeen trikkikameran, jonka avulla alkoi tehdä opetuskäyttöön tarkoitettuja animaatioelokuvia sekä puolustusvoimille että lääketieteen ja terveysvalistuksen tarpeisiin. Eräs hänen kuvaajankykyjään tarvinnut oli hammaslääketieteellisiä röntgenkuvauslaitteita kehittänyt professori Yrjö Paatero.

Raimela teki animaatioita etenkin yhtiöille Fennada-Filmi ja Felix-Filmi. Animaatioelokuvien lisäksi Raimela suunnitteli valtavan määrän erilaisia painotuotteita, kuten yritysten liikemerkkejä, kirjelomakkeistoja, vuosikertomuksia ja historiikkeja sekä valomainoksia ja messuosastoja. Erityisen tunnetuksi Raimela tuli julisteistaan, joita hän teki muun muassa Suomen Filmiteollisuudelle, Punaiselle Ristille. Painettujen, ympäri Suomen elokuvateattereita levinneidien elokuvajulisteiden ohella Raimela maalasi säännöllisesti käsin helsinkiläisen elokuvateatteri Rexin katolle tarvittavia elokuvamainoksia. Raimela toimi yli 20 vuotta Postipankin konttoreiden julkisivugrafiikan ja mainosjulisteiden suunnittelijana.

Raimela oli yksi Mainosgraafikkojen koulun perustajajäsenistä ja opettajista. Hän toimi koulun rehtorina vuodesta 1963 aina 1980-luvun alkuun saakka, jolloin jäi eläkkeelle.

## Palkintoja
Raimelan verenluovutuksen edistämiseksi suunnittelema juliste *Taas tarvitaan verta* sai ensimmäisen palkinnon kansainvälisen Punaisen Ristin Monacossa pidetyssä julistekilpailussa 1959. Vuonna 1955 Raimela voitti sekä Vuoden juliste- että Vuoden elokuvajuliste -palkinnot. Elokuvajulisteistaan hänet palkittiin myös 1957 ja 1958.

Raimo Raimela sai taideteollisuuden valtionpalkinnon 1981.

## Lähteet
Palloliiton Maakuntasarjan kausi 1951

**Palloliiton Maakuntasarja 1951** oli Suomen kolmanneksi korkein sarjataso jalkapallossa kaudella 1951. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1952.

## Maakuntasarja

*Koti- ja vierasjoukkue on valittu summamutikassa*

### Pohjoislohko A

### Pohjoislohko B

1 Luovutusvoitto Pallakselle. 

### Itälohko A

1 Luovutusvoitto VaPa:lle. 
2 Luovutusvoitto WP-45:lle. 
3 Luovutusvoitto PK-37:lle. 

### Itälohko B

1Veiterä peri sarjapaikan Lappeenrannan Urheilu-Miehiltä, joka vetäytyi palloilutoiminnasta.

### Etelälohko A

### Etelälohko B

### Länsilohko A

### Länsilohko B

1 Luovutusvoitto Iiroille. 

## Suomensarjan karsinnat

Suomensarjan karsinnoissa pelasivat maakuntasarjan ja TUL:n Suursarjan lohkovoittajat - yhteensä 16 joukkuetta - kahdessa kahdeksan joukkueen lohkossa.

### Itälohko

1 Luovutusvoitto KajPS:lle. 

### Länsilohko

1 Luovutusvoitto VaKP:lle. 

## Maakuntasarjan karsinnat
Maakuntasarjan karsinnoista 8 joukkuetta nousi Maakuntasarjaan 1952. Karsintaan osallistui 32 joukkuetta.

### Loppukierros

TUL:n maakuntasarjaa vastaavaan Suursarjaan nousivat Liittosarjan lohkovoittajat Hangon AIK, Oulunkylän Työväen Urheilijat, Taalintehtaan Jäntevä, Nokian Pyry, Kymin Palloilijat, Kaskisten Veto, Äänekosken Huima ja Joutsenon Kataja.

## Lähteet

* Suomen Palloliiton toimintakertomus 1951, sivut 22-26 (pdf 3-5/50) 
* Työväen Urheiluliiton toimintakertomus 1951, sivut 36-37 (pdf 20/50)
Andreas Brantelid

**Andreas Brantelid** (s. 1987) on ruotsalais-tanskalainen sellisti. Hän aloitti sellonsoiton pienenä lapsena isänsä Ingemarin opettamana. 14-vuotiaana hän esitti Tanskan kuninkaallisen orkesterin kanssa Kööpenhaminassa Edward Elgarin sellokonserton. Brantelid on sittemmin soittanut muiden muassa Zürichin Tonhalle-orkesterin, Wienin sinfoniaorkesterin, Hampurin sinfoniaorkesterin, Brysselin filharmonisen orkesterin, BBC:n sinfoniaorkesterin ja Birminghamin kaupungin sinfoniaorkesterin kanssa. Brantelidin kanssa yhteistyötä tehneisiin kapellimestareihin ovat lukeutuneet Andris Nelsons, Jonathan Nott, Sakari Oramo, Jukka-Pekka Saraste ja Robin Ticciati. Brantelid on myös esiintynyt resitaaleissa ja kamarimuusikkona eri puolilla Eurooppaa ja Pohjois-Amerikkaa.

Brantelidin ensimmäisenä konserttolevytyksenä julkaistiin vuonna 2008 EMI:llä Pjotr Tšaikovskin, Robert Schumannin ja Saint-Saënsin konserttojen levytys Tanskan kansallisen sinfoniaorkesterin kanssa. Brantelid voitti vuonna 2006 ensimmäisen palkinnon Kansainvälisessä Paulon sellokilpailussa. Lisäksi hän on voittanut Eurovision Young Musicians -kilpailun (2006). Hän soittaa Stradivariuksen *Boni-hegar*-sellolla (1707).

## Lähteet

## Aiheesta muualla
* Viralliset sivut
Martin Garrix

**Martin Garrix** (oikealta nimeltään **Martijn Gerard Garritsen**, s. 14. toukokuuta 1996 Amstelveen, Alankomaat) on hollantilainen house-tuottaja ja DJ.

Hän nousi suuren yleisön tietoisuuteen kesällä 2013 julkaistulla ”Animals”-kappaleellaan. Vuonna 2015 DJ Mag Top 100 DJs -listalla hänet äänestettiin kolmanneksi parhaaksi DJ:ksi, ja vuonna 2016 hän voitti äänestyksen.

## Ura
Martinin kiinnostus musiikkiin alkoi 4-vuotiaana, kun hän alkoi soittaa kitaraa. 8-vuotiaana hän näki Tiëston soittavan Ateenan olympialaisissa vuonna 2004 musiikkia ja päätti ryhtyä DJ:ksi. Hän piti erityisesti ”Traffic”-nimisestä kappaleesta. Myöhemmin hän latasi FL Studio -nimisen ohjelman ja alkoi tuottaa musiikkia itse. Hän on valmistunut musiikkituottajille tarkoitetusta The Herman Brood Academy -koulusta.

## Diskografia
### EP:t

### Singlet

### Muut kappaleet
* ”Proxy” (Julkaistiin ilmaisena latauksena Martin Garrixin SoundCloudissa.) (2014)
* ”High on Life” (2018)

### Remixit
* Nick Vathorst & Maximo – Intoxicated (Martin Garrix Remix) (2011)
* Christina Aguilera – Your Body (Martin Garrix Remix) (2012)
* Roy Gates – Midnight Sun 2.0 (Martin Garrix Remix) (2012)
* Daddy's Groove – Stellar (Martin Garrix Remix) (2013)
* Dimitri Vegas & Like Mike vs. Sander van Doorn – Project T (Martin Garrix Remix) (2013)
* Martin Garrix – Animals (Victor Niglio & Martin Garrix Trap Remix) (2014)
* Bassjackers – Crackin' (Martin Garrix Edit) (2014)
* DubVision – Backlash (Martin Garrix Edit) (2014)
* The Weeknd – Can't Feel My Face (Martin Garrix Remix) (2015)

## Esiintymiset Suomessa
* 15. elokuuta 2014 – Weekend Festival, Helsinki
* 8. elokuuta 2015 – Weekend Festival, Helsinki
* 6. elokuuta 2016 – Weekend Festival, Helsinki
* 8. heinäkuuta 2017 – Ruisrock, Turku
* 19. elokuuta 2018 – Weekend Festival, Helsinki
* 10. heinäkuuta 2022 – Ruisrock, Turku
* 4. elokuuta 2023 - Weekend Festival, Espoo.

## Lähteet

## Aiheesta muualla

* Viralliset sivut
Legenda Langen

__NOTOC__
**Legenda Langen** on rap-artisti Tommishockin 11. lokakuuta 2013 julkaistu pitkäsoitto. Albumin julkaisi Monsp Records.

## Kappaleet
# 
#  (mukana Paperi T)
# 
# 
# 
# 
#  (mukana Riku Mellakka)
#  (mukana Eino Antiwäkki)
# 
# 
#  (mukana Samae Koskinen)

## Biitit
* DJ Kpia: 1, 2, 3, 4, 11
* Erow: 5, 6, 7, 8
* Kalifornia-Keke: 9
* DJ Kpia & Tommishock: 10

## Arvostelut
* Desibeli.net: 
* Keskisuomalainen: *positiivinen*

## Lähteet
Raschèr-saksofonikvartetti

**Raschèr-saksofonikvartetti** on vuonna 1969 perustettu saksofonikvartetti. Se jatkaa klassisen saksofonin edelläkävijän ja kokoonpanon perustajajäsenen Sigurd Raschèrin perintöä. Kvartetti on esiintynyt säännöllisesti merkittävissä konserttisaleissa Euroopassa, Aasiassa ja Yhdysvalloissa. Säveltäjiä, jotka ovat omistaneet teoksia sille, on ollut satoja. Lukuisat säveltäjät ovat myös luoneet teoksia Raschèr-saksofonikvartetille ja orkesterille. Lisäksi kvartetti on tehnyt yhteistyötä useiden kuorojen kanssa.

## Jäsenet
* Bruce Weinberger, tenorisaksofoni
* Christine Rall, sopraanosaksofoni
* Kenneth Coon, baritonisaksofoni
* Elliot Riley, alttosaksofoni

## Lähteet
Priyamani

**Priyamani** (oik. **Priya Vasudev Mani Iyer**, s. 4. kesäkuuta 1984 Bangalore, Karnataka, Intia) on intialainen näyttelijä ja malli, joka työskentelee pääasiassa eteläintialaisessa elokuvateollisuudessa. Hän teki elokuvadebyyttinsä telugunkielisessä elokuvassa *[[Evare Atagaadu]]* vuonna 2003. Seuraavana vuonna hän siirtyi myös tamilin- ja malajalaminkielisiin elokuviin. Vuonna 2007 hän sai tunnustusta roolistaan tamilinkielisessä elokuvassa *[[Paruthi Veeran]]* ja voitti parhaan naispääosan National Film Awards -palkinnon ja parhaan tamilinkielisen naispääosan Filmfare Awards South -palkinnon. Samana vuonna hän saavutti kaupallista menestystä telugunkielisessä elokuvateollisuudessa elokuvalla *[[Yamadonga]]*.

Vuonna 2008 Priyamani sai taas ylistystä kriitikoilta roolistaan malajalaminkielisessä elokuvassa *[[Thirakkatha]]*, josta hän voitti toisen parhaan naispääosan Filmfare Awards South -palkintonsa. Seuraavana vuonna hän teki ensiesiintymisensä kannadankielisessä elokuvateollisuudessa elokuvassa *[[Raam (vuoden 2009 elokuva)|Raam]]*, joka oli sekä yleisö- että arvostelumenestys. Hänen debyyttinsä hindinkielisessä elokuvateollisuudessa elokuvassa *[[Raavan]]* ei poikinut suurta uraa Mumbaissa, mutta hänen menestyksensä etelässä jatkui. Hän voitti kolmannen parhaan naispääosan Filmfare Awards South -palkintonsa roolillaan yhteenkasvaneina kaksosina vuoden 2012 kaksikielisessä elokuvassa *[[Chaarulatha]]*.

## Yksityiselämä
Priyamani on näyttelijä Vidya Balanin serkku. Priyamani meni naimisiin liikemies Mustafa Rajin kanssa Bangaloressa 23. elokuuta 2017.

## Filmografia

## Lähteet

## Aiheesta muualla

* 
*
Ashtabula

**Ashtabula** on Yhdysvalloissa Ohion osavaltiossa sijaitseva kaupunki. Se on Ashtabulan piirikunnan suurin kaupunki. Vuonna 1801 perustetussa Ashtabulassa on 19&nbsp;124 asukasta (2010). Kaupungin läpi virtaa Ashtabulajoki.

Ashtabula tunnetaan muun muassa vilkkaana rautatieristeyksenä sekä Eriejärven rannalla sijaitsevasta satamastaan, joka on Suurten järvien suurimpia hiilisatamia.

Kaupunki oli aikoinaan Ohion osavaltion merkittävin amerikansuomalaisten keskus. Tunnetuimpia kaupungissa vaikuttaneita amerikansuomalaisia ovat Ashtabulassa syntyneet Juha Mannerkorpi ja T-Bone Slim sekä kaupunkiin kaksivuotiaana muuttanut Maila Nurmi.

## Lähteet
*Ashtabulan kaupungin kotisivut

## Aiheesta muualla
Rock and roll (täsmennyssivu)

**[[Rock and roll]]** on rockmusiikin vanhin alalaji, joka kehittyi 1940- ja 1950-luvuilla Yhdysvalloissa.

**Rock and roll** tai **rock ’n’ roll** voi myös tarkoittaa seuraavia asioita:

* rock ’n’ roll, kilpatanssi
* *[[Rock ’n’ Roll (Elvis Presleyn albumi)|Rock ’n’ Roll]]*, Elvis Presleyn albumi vuodelta 1956
* *[[Rock ’n’ Roll (John Lennonin albumi)|Rock ’n’ Roll]]*, John Lennonin albumi vuodelta 1975
* *[[Rock ’n’ Roll (Motörheadin albumi)|Rock ’n’ Roll]]*, Motörheadin albumi vuodelta 1987
* ”Rock and Roll”, Led Zeppelinin kappale vuodelta 1971
* ”Rock ’n’ Roll”, The Soundsin kappale vuodelta 2006.
* ”Rock n Roll”, Avril Lavignen kappale vuodelta 2013.
Michaela Gerg-Leitner

**Michaela Gerg-Leitner** o.s. **Gerg** (s. 10. marraskuuta 1965 Bad Tölz, Baijeri, Saksan liittotasavalta) on saksalainen alppihiihtäjä, joka kilpaili maailmancup-tasolla vuosina 1980–1996. Hän edusti SC Lenggries -seuraa.

Gerg-Leitner voitti suurpujottelun nuorten maailmanmestaruuden Auronissa 1982 ja Sestrieressä 1983. Hän sai Sestrieressä lisäksi hopeaa syöksylaskussa. Bormion MM-kilpailuissa 1985 hän sijoittui alppiyhdistetyssä 13:nneksi ja suurpujottelussa 14:nneksi. Crans-Montanan MM-kisoissa 1987 hän oli syöksylaskussa ja supersuurpujottelussa kahdeksas ja suurpujottelussa kymmenes. Calgaryn olympialaisissa 1988 hän sijoittui supersuurpujottelussa kymmenenneksi ja syöksylaskussa 13:nneksi.

Gerg-Leitner saavutti Vailin MM-kilpailuissa 1989 pronssia supersuurpujottelussa. Hän hävisi kilpailun voittaneelle Ulrike Maierille 0,04 ja hopeaa saaneelle Sigrid Wolfille 0,01 sekuntia. Syöksylaskussa hän sijoittui kuudenneksi. Saalbachin MM-rinteillä 1991 hän oli supersuurpujottelussa kahdeksas,  syöksylaskussa 11:s ja suurpujottelussa 14:s. Albertvillen olympialaisissa 1992 hän sijoittui supersuurpujottelussa seitsemänneksi.

Gerg-Leitner sijoittui maailmancupin kokonaiskilpailussa kolmanneksi kaudella 1989–1990, kahdeksanneksi 1988–1989 ja yhdeksänneksi 1990–1991. Syöksylaskun maailmancupissa hän oli kolmas kausilla 1988–1989 ja 1989–1990, supersuurpujottelun maailmancupssa toinen kaudella 1989–1990, kolmas 1990–1991 ja viides 1985–1986 sekä alppiyhdistetyn maailmancupissa toinen kaudella 1989–1990 ja viides 1990–1991. Hän voitti kaikkiaan neljä maailmancupin osakilpailua, oli seitsemän kertaa toinen ja kolmetoista kertaa kolmas.

## Maailmancupin osakilpailuvoitot
Lähde: FIS

## Lähteet
The Popular Wobbly

**The Popular Wobbly** on amerikansuomalaisen lauluntekijän, kolumnistin ja ammattiyhdistysaktiivin T-Bone Slimin eli Matti Huhdan tunnetuin kappale. Se julkaistiin ensimmäisen kerran vuonna 1920 Industrial Workers of the World -ammattiliiton kustantamassa Little Red Songbook -laulukirjassa. "The Popular Wobbly" on parodia kolme vuotta aikaisemmin ilmestyneestä iskelmästä *They Go Wild Simply Wild Over Me*, jonka tekivät Joseph McCarthy ja Fred Fisher.

Kappaleen nimessä esiintyvä "Wobbly" on IWW-ammattiliiton jäsenistä käytetty lempinimi. Sanoitus kertoo rauhanomaisesta ammattiyhdistysaktiivista, joka joutuu virkavallan ja oikeuslaitoksen ahdistelmaksi ja pääsee näin ollen kappaleen nimen mukaisesti heidän "suosioonsa".

Koska T-Bone Slim ei ollut varsinainen muusikko, vaan pelkästään sanoittaja, ei hän milloinkaan levyttänyt kappaletta. Ensimmäinen levytetty versio on tiettävästi legendaarisen amerikkalaisen folklaulajan Pete Seegerin 1950-luvun alussa tekemä. Sen jälkeen kappaleen ovat levyttäneet muun muassa Guy ja Candie Carawan 1960-luvun lopulla sekä Utah Phillips vuonna 1981. Laulu nousi suosioon 1960-luvun kansalaisoikeusliikkeen keskuudessa, jolloin se sanoitettiin uudelleen paremmin ajan henkeen sopivaksi. 1960-luvun versio tunnetaan nimellä *They Go Wild Over Me*. Kappale on säilyttänyt suosionsa amerikkalaisen työväenliikkeen ja folkmusiikin harrastajien keskuudessa aina nykypäivään saakka.

## Lähteet

## Aiheesta muualla
*Utah Phillipsin versio "The Popular Wobbly" -kappaleesta
Gérard de Villiers

**Gérard de Villiers** (8. joulukuuta 1929 – 31. lokakuuta 2013) oli ranskalainen jännityskirjailija. Agenttiseikkailuja kirjoittaessaan hän sai innoituksensa eri maiden tiedustelupalveluista.

Villiersiä on agenttiseikkailujen kirjoittajana verrattu Ian Flemingiin.

## Suomennetut teokset
* *Ansa Budapestissa*, suom. Kalevi Machin. Stockholm : Harlequin, 1984  
* *Arktinen agenttisota*, suom. M. Sarko. Stockholm : Harlequin, 1984  
* *Bagdadin hirsipuu*, suom. Kalevi Machin. Stockholm : Harlequin, 1984 
* *Belfastin hornankattila*, suom. Matti Hossa. Stockholm ; Harlequin : 1981  
* *Che Guevaran perilliset*, suom. Matti Hossa. Stockholm : Harlequin, 1984  
* *Erikoistehtävä Las Vegasissa*, suom. Kalevi Machin. Stockholm ; Harlequin : 1981  
* *Harlemin maratoonarit*, suom. Kalevi Machin. Stockholm ; Harlequin : 1981  
* *Jäljet johtavat Valkoiseen taloon*, suom. M. Sarko. Stockholm : Harlequin, 1985  
* *Kabulin vanki*, suom. Matti Kalevi. Stockholm : Harlequin, 1985  
* *Kateissa Singaporessa*, suom. Matti Kalevi. Stockholm : Harlequin, 1984  
* *Kauppasaarto*, suom. Matti Kalevi. Stockholm : Harlequin, 1984  
* *Kohtalona Shanghain pikajuna*, suom. M. Sarko. Stockholm : Harlequin, 1985  
* *Kolme leskeä Hong Kongissa*, suom. Matti Kalevi. Stockholm : Harlequin, 1985  
* *Lissabonin noidat*, suom. Matti Hossa. Stockholm : Harlequin, 1984  
* *Murhatapaus Ateenassa*, suom. Pertti Koskela. Stockholm : Harlequin, 1984  
* *Persialaiset kaksoset*,  Engl. laitoksesta *SAS versus the CIA* suom. Veijo Laurila. Hki : Otava, 1971.
* *Pikkusormi paholaiselta* Engl. laitoksesta *SAS west of Jerusalem* suom. Veijo Laurila. Hki : Otava, 1971
* *Pirullista vehkeilyä*, suom. Kalevi Machin. Stockholm : Harlequin, 1984  
* *Ristipainetta Rhodesiassa*, suom. Matti Hossa. Stockholm : Harlequin, 1984  
* *Toivoton tehtävä Somaliassa*, suom. Matti Kalevi. Stockholm : Harlequin, 1984  
* *Tokion terroristi*, suom. Matti Hossa. Stockholm ; Harlequin : 1981  
* *Varsovalainen ruletti*, suom. M. Sarko. Stockholm : Harlequin, 1984  

## Lähteet
Anteosaurinae

**Anteosaurinae** on sukupuuttoon kuollut permikautinen Dinocephaliaan kuuluva terapsidien alaheimo. Sen jäsenet olivat suuria lihansyöjiä, jotka todennäköisesti saalistivat muita suuria eläimiä ja saattoivat myös murskata luita.

## Fylogenia
Cisneros *et al.*, (2012):


File:Anteosaurus magnificus BW lateral.png|*[[Anteosaurus magnificus]]*


## Lähteet
Karin Dedler

**Karin Dedler-Feigele** o.s. **Dedler** (s. 2. helmikuuta 1963 Dietmannsried, Baijeri, Saksan liittotasavalta) on saksalainen alppihiihtäjä, joka kilpaili maailmancup-tasolla vuosina 1984–1992.

Dedler sijoittui Crans-Montanan MM-kilpailuissa 1987 syöksylaskussa 12:nneksi ja alppiyhdistetyssä 13:nneksi. Calgaryn olympialaisissa 1988 hän oli yhdistetyssä neljästoista. Hän sai Vailin MM-kilpailuissa 1989 pronssia syöksylaskussa. Hän hävisi hopeamitalisti Karen Percylle 0,01 sekuntia ja kukisti neljänneksi sijoittuneen Heidi Zurbriggenin 0,04 sekunnilla. Hän oli samoissa kisoissa suurpujottelussa viides ja supersuurpujottelussa yhdestoista. Saalbachin MM-rinteillä 1991 hän sijoittui supersuurpujottelussa 13:nneksi.

Dedler sijoittui supersuurpujottelun maailmancupissa neljänneksi kaudella 1990–1991. Hän oli maailmancupin osakilpailuissa toinen supersuurpujottelussa Garmisch-Partenkirchenissä kaudella 1990–1991 sekä kolmas syöksylaskussa Haus im Ennstalissa ja Veysonnaz'ssa kaudella 1989–1990.

## Lähteet
Carina (nimi)

**Carina** on naisen etunimi.  Nimi on todennäköisesti Katariina-nimen mukaelma, samoin kuin suomalainen Kaarina-nimikin, mutta se on voinut syntyä myös johdannaisena latinan sanasta *cara*, joka merkitsee rakasta, kallista tai arvossa pidettyä.

Suomessa nimi Carina on vuoden 2019 loppuun mennessä annettu noin 2600 henkilölle, joista yli puolet on 1960- ja 1970-luvuilla syntyneitä. Suomenruotsalaisen kalenterin mukaan Carinan nimipäivä on Katariinan päivänä 25. marraskuuta. Ennen vuotta 2015 nimipäivä oli kuitenkin 4. marraskuuta.

## Tunnettuja Carina-nimisiä

* Carina Aaltonen (s. 1964), ahvenanmaalainen poliitikko 
* Carina Appel (1967–2012), suomalainen valokuvaaja
* Carina Ari (1897–1970), ruotsalainen tanssija, koreografi ja kuvanveistäjä
* Carina Boberg (1952–2020), ruotsalainen näyttelijä
* Carina Bär (s. 1990), saksalainen soutaja, olympiavoittaja ja maailmanmestari
* Carina Christensen (s. 1972), tanskalainen poliitikko ja ministeri
* Carina Geber-Teir (s. 1972), suomalainen viestintäjohtaja
* Carina Henriksson (s. 1971), ruotsalainen oopperalaulaja ja teatterinjohtaja
* Carina Jaarnek (1962–2016), ruotsalainen laulaja
* Carina Juselius (s. 1961), suomalainen kestävyysjuoksija
* Carina Kirssi (s. 1976), suomalainen maantiepyöräilijä
* Carina Kjellman (s. 1963), suomalainen yleisurheilija
* Carina Ohlsson (s. 1957), ruotsalainen poliitikko ja europarlamentaarikko
* Carina Räihä (s. 1967), suomalainen vuorikiipeilijä 
* Carina Vogt (s. 1992), saksalainen mäkihyppääjä
* Carina Wenninger (s. 1993), itävaltalainen jalkapalloilija
* Carina Wiese (s. 1970), saksalainen näyttelijä
* Carina Witthöft (s. 1995), saksalainen tennispelaaja
* Carina Wolff-Brandt (s. 1960), suomenruotsalainen toimittaja, kirjailija ja kustantaja
* Carina Åkerström (s. 1962), ruotsalainen juristi ja Handelsbankenin toimitusjohtaja

## Kuvitteellisia Carina-nimisiä

* Carina Smyth, elokuvasarjassa *[[Pirates of the Caribbean]]*

## Lähteet

## Aiheesta muualla